Omnibus presentes litteras inspecturis, Officialis Eduensis salutem in Domino. Noveritis quod in nostra presentia propter hoc specialiter constitutus Renaudus dictus Boere, civis Eduensis, recognoscit ex certa scientia, publice et in jure coram nobis se emisse et acquisivisse in perpetuum a Guillemo dicto aurifabro, cive Eduensi, homine decani et capituli Eduensis, preposituram ejusdem Guillemi quam habebat idem Guillemus in terraria beate Marie Eduensis, cum omnibus juribus, redditibus, exitibus ac proventibus spectantibus ad preposituram antedictam et se ac heredes suos predictam preposituram cum omnibus juribus, redditibus, exitibus ac proventibus spectantibus ad eamdem tenentes et possidentes esse homines capituli ecclesie Eduensis et se ac heredes suos non posse tenere nec debere eamdem preposituram cum omnibus juribus, redditibus, exitibus ac proventibus ad ipsam preposituram spectantibus nisi sint homines predicti capituli ac ecclesie eorumdem. Et si forte acciderat quod dictus Renaudus vel ejus heredes de dominio dictorum decani et capituli ad aliud dominium se transferrent, dicti decanus et capitulum possent dictam preposituram saisire sine inefficatione et de eadem facere pro suo arbitrio et libito voluntatis: tali etiam conditione apposita quod dicti decanus et capitulum possint si velint infra biennium pro quinquaginta libris Vien. redimere preposituram supradictam. In cujus rei testimonium, robur et fidem, ad preces et instantiam dicti Renaudi, presentibus litteris sigillum Eduensis curie duximus apponendum. Datum et actum anno Domini millesimo ducentesimo sexagesimo quinto, mense Iulio.